કૃતિકા શાહ કહે છે કે, “રોજ જિન્સ પહેરવું મને ગમતું નથી. તેથી જ જિન્સના ઓપ્શનમાં મેં બે-ત્રણ અલગઅલગ ટ્રાઉઝર ખરીદ્યાં છે. જેમાં ચીનોસ સ્ટાઇલનું ટ્રાઉઝર એકદમ હળવું છે. ની-લેન્થના આ ટ્રાઉઝર પર શર્ટ, ટીશર્ટ કે ટોપ પહેરી શકાય છે. આ સાથે ટ્રેઇલર ટ્રાઉઝર અને ક્રોપ્ડ ટ્રાઉઝર પણ મેં લીધાં છે. મારી લંબાઈ ઓછી છે તેથી મેં ત્રણેય ટ્રાઉઝર ની-લેન્થ રાખ્યાં છે. ટોપમાં શર્ટ સાથે કોટી કે બ્લેઝર પહેરીને અલગઅલગ સ્ટાઇલ ફૉલો કરું છું.”